
‘‘నేను చాలా అరుదుగా మాట్లాడుతుంటాను. ఎదుటి వాళ్లు ఏవేవో వ్యర్థ ప్రేలేపనలు చేస్తున్నారని గ్రహించి, వాటికి తగ్గట్టు నేను నోరు విప్పను. నేను మాట్లాడాలనుకుంటే తప్ప నా మనసులోని మాటలను ఎవరూ వినలేరు’’ అని అంటున్నారు నయనతార. ఆమె ప్రస్తుతం తెలుగులో రెండు భారీ చిత్రాలతో బిజీగా ఉన్నారు. గాసిప్స్ గురించి ఓ మలయాళ చానెల్కి ఇచ్చిన ఇంటర్వ్యూలో మాట్లాడుతూ ‘‘నేను  పరిశ్రమలోకి నటించడానికి వచ్చాను. ‘మంచి’ కథ వస్తేనే నటిస్తాను అని మడిగట్టుకుని కూర్చుంటే అవకాశాలు సన్నగిల్లుతాయి. గ్లామరస్ పాత్రల్లో నటిస్తూ రెచ్చిపోతోంది నయనతార అని రాసిన చేతులే... నయనతారకు అవకాశాలు రావడం లేదు అని రాస్తాయి. అలాంటి వార్తలు నాకిష్టం లేదు. నాకు ఇష్టం లేని వార్తలు ఇప్పటికే ఎన్నెన్నో వస్తున్నాయి. నా పెళ్లి గురించి రకరకాల వదంతులు వినిపిస్తూనే ఉన్నాయి. వాటిలో నిజం ఎంత ఉందో నాకు, నా కుటుంబ సభ్యులకు తెలుసు. నా కుటుంబ సభ్యులకు తెలియకుండా  నేను పెళ్లిచేసుకోను. నాకు వాళ్లు ఎంతో స్వేచ్ఛనిచ్చారు. అలాంటిది పెళ్లి విషయం కన్నవారికి తెలియకుండా ఎందుకు దాస్తాను? వివాహ వ్యవస్థపై నాకు సంపూర్ణమైన నమ్మకం ఉంది. అలాంటప్పుడు ఎవరికీ చెప్పకుండా రహస్యంగా పెళ్లి చేసుకోను కదా. నా గురించి చిలవలు పలవలు రాసేవారు వీటన్నిటినీ గుర్తుంచుకోవాలి. రేపు నాకు పెళ్లి జరిగితే, అత్తింటివారు ఈ పుకార్లను నమ్మితే నా పరిస్థితి ఏంటి? నా గురించి ఉన్నవీలేనివీ రాసేవారు ఇంత చిన్న లాజిక్ను ఎందుకు మర్చిపోతారు?’’ అని ఆమె ప్రశ్నించారు.

‘‘nenu chala arudugaa maatlaadutuntaanu. eduti vaallu evevo vyartha prelepanalu chestunnarani grahinchi, vaatiki taggattu nenu noru vippanu. nenu matladalanukunte tappa naa manasuloni maatalanu evaruu vinaleru’’ ani antunnaru nayanatara. aame prastutam telugulo rendu bhari chitraalato bijiga unnaaru. gasips gurinchi oo malayaala chaanelki ichina interviewlo maatlaadutuu ‘‘nenu  parisramaloki natinchadaaniki vachanu. ‘manchi’ katha vastene natistaanu ani madigattukuni koorchunte avakaasaalu sannagillutaayi. glamarus paatrallo natistuu rechipotondi nayanatara ani raasina chetule... nayanataraku avakaasaalu ravadam ledu ani rastai. alanti vaartalu naakishtam ledu. naaku ishtam laeni vaartalu ippatike ennenno vastunnaayi. naa pelli gurinchi rakarakaala vadantulu vinipistuunee unnaayi. vaatilo nijam entha undo naaku, naa kutumba sabhyulaku telusu. naa kutumba sabhyulaku teliyakunda  nenu pellichesukonu. naaku vaallu entho swechchanichaaru. alantidi pelli vishayam kannavaariki teliyakunda enduku daastaanu? vivaha vyavasthapai naaku sampoornamaina nammakam undi. alantappudu evariki cheppakunda rahasyamgaa pelli chesukonu kada. naa gurinchi chilavalu palavalu rasevaru veetannitinii gurtunchukovali. repu naaku pelli jarigithe, attintivaaru ee pukaarlanu nammithe naa paristhiti enti? naa gurinchi unnaveelenivee rasevaru inta chinna laajiknu enduku marchipotaaru?’’ ani aame prasninchaaru.